S-654/2017

Mál þetta, sem dómtekið var 29. janúar sl., er höfðað með ákæru, útgefinni af lögreglustjóranum á höfuðborgarsvæðinu 14. nóvember sl., á hendur B-kk-þgf F-kk-þgf H-kk-þgf, Brekkubyggð 5, Blönduósi, fyrir líkamsárás, með því að hafa aðfaranótt sunnudagsins 8. janúar 2017, inni á veitingastaðnum Pizza Royal í Hafnarstræti í miðbæ Reykjavíkur, slegið A … högg í höfuðið með krepptum hnefa, með þeim afleiðingum að hann hlaut skurð á neðri vör og þrjár framtennur í neðri góm færðust til.

Telst þetta varða við 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Af hálfu brotaþola er krafist miska- og skaðabóta að fjárhæð 2.680.081 krónu, með vöxtum samkvæmt 8. gr. laga um vexti og verðtryggingu nr. 38/2001 frá 8. janúar 2017 þar til mánuður er liðinn frá birtingu kröfunnar, en síðan með dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags.

Farið var með mál þetta samkvæmt 164. gr. laga nr. 88/2008, um meðferð sakamála, og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í janúar 1991. Sakaferill hans hefur ekki áhrif á refsingu. Í ljósi árásarinnar þykir refsing ákærða hæfilega ákveðin fangelsi í 30 daga, en í ljósi greiðlegrar játningar og sakaferils ákærða er heimilt að fresta fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Af hálfu brotaþola er þess krafist að ákærði greiði brotaþola 2.680.081 krónu í skaða- og miskabætur, ásamt vöxtum. Krafist er miskabóta að fjárhæð 1.500.000 krónur og sjúkrakostnaðar að fjárhæð 1.180.081 króna. Ákærði hefur með ólögmætri háttsemi sinni valdið brotaþola miskatjóni. Ekki eru lögð fram sérfræðigögn um miska brotaþola og verða bætur vegna hans ákveðnar að álitum með tilliti til dómvenju. Þykja miskabætur hæfilega ákveðnar 400.000 krónur. Í bótakröfunni er gerð krafa um kostnað byggðan á mati tannréttingasérfræðings sem metur kostnað við lagfæringu tanna með tannréttingartæki á tennur neðri góms. Áætlar læknirinn kostnað nema 400.000 krónum. Þá mat annar tannlæknir að endurtaka þyrfti tannréttingar er brotaþoli hefði áður gengið í gegnum og næmi kostnaður við það 479.250 krónum. Tilgreindum bótaliðum er hafnað á þeirri forsendu að kostnaðaráætlun hefur ekki þótt nægja til greiðslu skaðabóta fyrir viðgerðir sem ekki hafa farið fram. Þá er vísað til reikninga, sem nema 300.831 krónu. Að því er þessa reikninga varðar nemur fjárhæð reikninga sem gefnir hafa verið út hér á landi vegna tjóns brotaþola samtals 136.094 krónum. Standa reikningar þessir í eðlilegu samhengi við tjón brotaþola og verður hann dæmdur til greiðslu þessara reikninga. Að öðru leyti eru reikningar gefnir út í Danmörku. Ákærði hefur, svo sem að öðru leyti, mótmælt greiðslu þessara reikninga. Ekki liggur fyrir að hvaða leyti brotaþoli hefur takmarkað tjón sitt að því er þessa reikninga varðar, en ekki liggur fyrir hvort kostnaður við þessar tannviðgerðir hefur verið hærri í Danmörku en hér á landi. Er málið ekki reifað nægjanlega hvað þennan lið varðar og verður reikningum vegna tannviðgerða í Danmörku því hafnað. Samkvæmt ofanrituðu greiði ákærði brotaþola 536.094 krónur. Um vexti ferð sem í dómsorði greinir. Vextir varðandi útlagðan kostnað miða við 26. janúar 2017, er nánast allir reikningar vegna útlagðs kostnaðar höfðu verið greiddir. Þá miða dráttavextir við að skaðabótakrafan hafi verið birt við þingfestingu málsins. Loks greiði ákærði brotaþola 220.000 krónur í málskostnað.

Ákærði greiði sakarkostnað samkvæmt yfirliti og þóknun skipaðs verjanda síns, sem í dómsorði greinir. Hefur þá verið tekið tillit til skyldu til greiðslu virðisaukaskatts.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

S-kk-nf S-kk-nf héraðsdómari kveður upp dóm þennan.

D ó m s o r ð:

Ákærði, B-kk-nf F-kk-nf H-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði A 536.094 krónur í skaða- og miskabætur, með vöxtum samkvæmt 8. gr. laga nr. 38/2001 um vexti og verðtryggingu, af 400.000 krónum frá 8. janúar 2017 til 26. janúar 2017 en af 536.094 krónum frá þeim degi til 28. febrúar 2018, en með dráttarvöxtum samkvæmt 1. mgr. 6. gr. laganna frá þeim degi til greiðsludags. Þá greiði ákærði brotaþola 220.000 krónur í málskostnað.

Ákærði greiði þóknun skipaðs verjanda síns, S-kk-ef K-kk-ef K-kk-ef lögmanns, 168.640 krónur og 191.193 krónur í annan sakarkostnað.

S-kk-nf S-kk-nf